

**Republika e Kosovës**

**Republika Kosova-Republic of Kosovo**

***Qeveria –Vlada-Government***

Republika e Kosovës

*Ministria e Arsimit, Shkencës, Teknologjisë dhe Inovacionit / Ministarstvo obrazovanja, nauke,tehnologije i inovacije / Ministry of Education, Science, Technology and Innovation*

Departman za visoko obrazovanje, nauku, tehnologiju i inovacije

Ministarka obrazovanja, nauke, tehnologije i inovacije, na osnovu članova 8, 10 i 11 Zakona br. 06/L-113 o organizovanju i funkcionisanju državne administracije i nezavisnih agencija (Službeni glasnik br. 7/01. mart 2019), podstav 1.5 stava 1 člana 11 Zakona br. 08/L-117 o Vladi Republike Kosovo (Službeni glasnik br. 34/18. novembar 2022, Priština), člana 32 stava 4 Zakona br. 04/L-037 o visokom obrazovanju u Republici Kosovo (Službeni glasnik br. 14/9. septembar 2011, Priština), podstav 1.4 člana 4, dodatka 1 tačke 7 Uredbe (VRK) br. 14/2023 o oblastima administrativne nadležnosti Kancelarije premijera i ministarstava i na osnovu odredbi Zakona o istraživačko-naučnoj delatnosti br. 04/L-135 i Akcionog plana Nacionalnog programa nauke, za podršku postdoktorskim studijama, Departman za visoko obrazovanje, nauku, tehnologiju i inovacije i Naučni savet MONTI, raspisuju:

**P O Z I V**

**Za finansijsku podršku postdoktorskim istraživanjima**

Pozivaju se zainteresovani istraživači sa Kosova na boravke radi postdoktorskih istraživanja na 1000 najboljih univerziteta u svetu, prema listi *“QS World University”* za 2025/2026. godinu, da konkurišu za ostvarivanje finansijske podrške u vrednosti do 10.000 evra, u zavisnosti od trajanja studija. Cilj poziva jeste da se podrže kvalitetna istraživanja i olakša saradnja i umrežavanje naših institucija sa najkvalitetnijim institucijama u svetu. Konkurs je javan, važi za kandidate državljane Republike Kosovo i zasniva se na principima rodne, etničke, verske i rasne jednakosti.

Da bi aplicirali na ovaj javni poziv, zainteresovani kandidati moraju da ispune sledeće uslove:

* Da su državljani Republike Kosovo;
* Da imaju aktivan svoj lični bankovni račun u Republici Kosovo;
* Univerzitet domaćin mora biti na listi 1000 najboljih univerziteta u svetu prema rangiranju “QS World University”;
* Kandidat mora da dostavi zvaničnu potvrdu da su primljeni od strane institucije domaćina;
* Kandidat ne sme prethodno imati dobijenu punu stipendiju za postdoktorske studije od institucija Republike Kosovo;
* Istraživački projekat mora biti povezan sa prioritetima Nacionalnog programa nauke i Nacionalnog razvojnog programa;
* Kandidat mora imati jasan i originalan projekat postdoktorskih studija.

**Prednosti:**

Prednost će imati kandidati koji:

* Razvijaju originalna istraživanja na univerzitetima domaćinima koji su visoko rangirani na međunarodnoj listi “QS World University*”* (neobjavljena ranije);
* Dokažu iskustvo u kvalitetnim naučnim istraživanjima (bilo putem objavljenih radova ili učešća na međunarodnim konferencijama u zemlji ili inostranstvu);
* Dokažu da će se vratiti da doprinesu na Kosovu uz potpisanu izjavu kandidata;
* Završili su doktorske studije u poslednjih pet godina.

**Potrebna dokumentacija:**

* CV (biografija);
* Kopija lične karte ili pasoša Republike Kosovo;
* Odgovarajuća potvrda od univerziteta domaćina gde će kandidat obavljati postdoktorska istraživanja, sa jasno naznačenim trajanjem;
* Dokaz o završenim doktorskim studijama;
* Istraživački projekat za period postdoktorata, odobren od institucije domaćina.

**Kriterijumi za ocenjivanje:**

* Povezanost sa Nacionalnim programom nauke i Nacionalnim razvojnim programom;
* Kvalitet istraživačkog projekta;
* Rang univerziteta domaćina na listi *QS World University*.

**Dodatna pojašnjenja u vezi sa prijavom:**

* Prijava se dostavlja u zatvorenoj koverti na kojoj mora pisati „Prijava za finansijsku podršku za postdoktorske studije“ na adresu: ul. „Agim Ramadani“, MONTI, kancelarija br. 4.
* Kandidati kojima nedostaje bilo koji od obaveznih dokumenata biće diskvalifikovani.
* Prijave i dodatna dokumentacija dostavljena nakon isteka roka navedenog u ovom konkursu neće se razmatrati.
* Dokumenta koja nisu na jednom od zvaničnih jezika Republike Kosovo moraju biti prevedena od strane ovlašćenog sudskog tumača.
* Nakon završetka procesa selekcije, kandidati će potpisati izjavu o obavezi poštovanja uslova i obaveza ove finansijske podrške.
* Stipendisti su u obavezi da dostave MONTI-ju kopiju lične karte i bankarsku potvrdu o aktivnom ličnom računu.
* Stipendisti po završetku perioda postdoktorata moraju dostaviti MONTI-ju izveštaj koji sadrži:
  + Sažetak istraživanja i kratak opis sprovedenog naučnog rada;
  + Kratki pregled troškova;
  + Planirane publikacije: detalje svake publikacije koja nastane kao rezultat istraživanja, bilo direktno ili indirektno (Komisija će proceniti da li će svi projekti ili samo pojedini rezultirati objavljenim radovima).

**Kandidati snose moralnu i krivičnu odgovornost za tačnost i originalnost dostavljene dokumentacije.**

**Poziv je otvoren od 29.09.2025. do 17.10.2025. do 16:00 časova.“**